Държавен вестник, бр. 74, 2024 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  74
сима информация, свързана с всички рискови 
фактори и елементи на случая.
II. Понятия, свързани с прилагането на 
оценката на риска
Риск – обстоятелство или съвкупност от 
фактори, които повишават вероятността дадено 
лице да упражнява домашно насилие спрямо 
някого. Рисковете не обуславят неизбежно 
и едностранно отклонението от нормата за 
поведение, тъй като то се влияе и от други 
обстоятелства, а повишават вероятността от 
настъпването му.
Рисков фактор – характеристика (инди­
видуална; на връзката между извършителя и 
пострадалото лице; социална или обществена), 
чието наличие повишава вероятността да бъде 
извършен акт на домашно насилие или това 
насилие да ескалира, или да доведе до смърт.
Идентификация на риска – процес на от­
криване, разпознаване и описание на риска 
чрез:
• идентифициране на източници на риска, 
на събития, на причините за тях и техните 
потенциални последствия;
• използване на фактически данни, препо­
ръки на експерти, като се вземат предвид 
потребностите на заинтересованите лица.
Анализ на риска – процес на разбиране на 
даден риск и определяне нивото на риска. Той 
предоставя основа за вземане на решения при 
определяне на мерките за защита.
Критерии за риска – условия, по отношение 
на които се преценява значимостта на риска.
Източник на риск – всеки елемент, който 
сам или заедно с други представлява присъщ 
потенциал за пораждане на риск.
Въздействие върху риска – процес, пред­
назначен да промени даден риск чрез мерки 
за отстраняване на източника на риска.
Оценка на риска – процес на разпознаване 
и определяне на нивото на риска в конкретна 
ситуация чрез систематичен подход за из­
следване на редица рискови фактори, които 
могат да бъдат подпомогнати, чрез ползване 
на средство за оценка на риска – контролни 
листове.
Оценката на риска дава моментна картина 
на ситуацията, в която се намира постра­
далият, и е предпоставка за определяне на 
най-подходящите мерки за защита.
Оценката на риска е разпознаване на рис­
ковите фактори, защита на пострадалите от 
ескалация и превенция на насилието.
Отчитането на нивата на риска подпомага 
съда при определяне на подходяща мярка за 
защита.
Ниво на риска – вероятността за бъдещо 
насилие, ескалация на насилието и/или при­
чиняване на смърт на пострадалото лице. 
Нивата на риск са високо, средно и ниско.
Високо ниво на риск – налице са иденти­
фицирани рисков/и фактор/и, които са ин­
дикации за наличие на висока вероятност за 
бъдещо насилие над пострадалото лице, със 
сериозни последици, независимо от промяна 
на обстоятелствата по всяко време. Пострада­
лото лице няма или има ограничени ресурси 
да се справи с насилието.
Средно ниво на риск – налице са идентифи­
цирани рисков/и фактор/и, които са индикации 
за наличие на вероятност за бъдещо насилие над 
пострадалото лице (напр. данни за повтарящо 
се насилие и агресивен профил на извършите­
ля). Извършителят има потенциал да извърши 
физическо и/или психическо насилие при про­
мяна на обстоятелствата (например спиране на 
предписана медикаментозна терапия, загуба 
на работа или загуба на жилище, прекъсване 
на връзката/напускане на общо обитаваното 
жилище, злоупотреба с психоактивни вещест­
ва, достъп до оръжие). Пострадалото лице 
има активни и относително сигурни ресурси 
за справяне с насилието.
Ниско ниво на риск – не са налице 
идентифициран/и рисков/и фактор/и, които 
да сочат вероятност за бъдещо насилие над 
пострадалото лице. Налични са данни за лека 
форма на насилие, което може да бъде на вер­
бално или емоционално ниво. Пострадалото 
лице има ресурси да се справи с насилието.
ІII. Рискови фактори
Представени са фактори, които влияят 
на риска. Факторите на риска взаимно се 
усилват, когато количествено се натрупват, 
продължителни са по въздействие или някои 
са с изразена интензивност.
Дефинирането и разпознаването на риско­
вите фактори позволяват на съда да разбере 
кои са обстоятелствата, при които е извършено 
домашно насилие, и дали дадено пострадало 
лице е изложено на риск от насилие, продъл­
жаващо насилие или насилие с летален изход.
Средство за разпознаване на рисковите 
фактори и извършване на оценка на риска 
са приложеният Контролен списък съгласно 
Приложението, съдържащ конкретни въпроси, 
свързани с пострадалото лице, извършителя и 
тяхната връзка, както и социални и обществени 
характеристики, чието наличие представлява 
рисков фактор.
При оценка на риска следва да се има 
предвид, че липсата на рискови фактори не 
изключва напълно риска от възникване или 
ескалиране на домашното насилие, но го 
намалява значително.
Някои от рисковите фактори са статични, 
т.е. не се променят във времето (например 
наличие на предишни случаи на домашно на­
силие), други са динамични, т.е. променят се 
във времето (например злоупотреба с алкохол